חצב גלוני

חָצָב גַּלּוֹנִי (שם מדעי: Drimia palaestina M.B.Crespo, Mart.-Azorín & M.Á.Alonso) הוא מין צמח מדברי בעל פקעת קטנה באדמה, המכיל חומרי תשמורת וניצני התחדשות. בעבר היה שייך החצב הגלוני למשפחת השושניים, כיום, נמנה עם משפחת האספרגיים.

לחצב הגלוני שישה עלי קטיף מפושקים, עליו גלוניים צרים ומסולסלים. קוטר פקעת החצב עד 6 ס"מ, עמוד הפריחה של החצב דליל ולא עמוס בפרחים, גובהו כ-30 ס"מ. הפרחים נפתחים בהדרגה מלמטה למעלה. גבעול הפריחה עולה מן הקרקע בסוף הקיץ, ואילו העלים מופיעים רק לאחר הפריחה, בעונת החורף. בישראל הפריחה בחודשים אוגוסט-ספטמבר. 

החצב הגלוני משתרע במדבריות צפון אפריקה, דרום מערב אסיה. תפוצתו בארץ: מדבר שומרון, הרי יהודה, בקעת ים המלח, הנגב, הרי אילת, הערבה. בישראל החצב הגלוני הוא צמח מוגן.

קישורים חיצוניים

הערות שוליים 

צמחים שתוארו ב-1978
טקסונים שתוארו בידי ויליאם ת. סטירן
יקינתוניים
ארץ ישראל: יקינתוניים